УСТАВ

НА

НАРОДНО ЧИТАЛИЩЕ

ЗОРА-1945

ГРАД ЯМБОЛ

ПЛ. „ЗАХАРИ СТОЯНОВ” № 2 А

**Глава първа:**

**ОБЩИ ПОЛОЖЕНИЯ**

**Чл.1.** Този Устав урежда управлението, дейността, имуществото, финансирането, издръжката и прекратяването на читалище „Зора-1945” – Ямбол.

**Чл.2.** Народно читалище „Зора-1945” е традиционно самоуправляващо се българско културно-просветно гражданско сдружение на територията на град Ямбол, което изпълнява и държавни, и обществени културно-просветни задачи, когато те са свързани с неговата цел и основна дейност.

**Чл. 3**. Народно читалище „Зора-1945” е юридическо лице с нестопанска цел. То функционира в съответствие със Закона за народните читалище, този Устав и Правилника за вътрешния ред.

**Наименованието е: НАРОДНО ЧИТАЛИЩЕ „ЗОРА-1945”.**

Адреса на читалището е: гр. Ямбол, площад „Захари Стоянова” № 2 А.

Печата на читалището е кръгъл, с разтворена книга в средата и надпис: Народно читалище „ЗОРА -1945”.

**Чл. 4**. В дейността на читалището могат да участват всички физически лица без оглед на ограничения на възраст и пол, произход, степен на образование, обществено или семейно положение, политически възгледи и етническо самосъзнание.

**Чл. 5**. Народно читалище „ЗОРА -1945” осъществява своята дейност в съответствие с Конституцията на Република България, законите на страната и в тясно взаимодействие с Министерство на културата, Областна администрация Ямбол, общинска администрация – Ямбол, СНЧ, културни институции, учебни и обществени заведения, стопански организации и др. по преценка на читалищното настоятелство.

**Глава втора**

**ЦЕЛИ И ДЕЙНОСТИ**

**Чл. 6.** Целите на читалище „ЗОРА -1945” са да задоволява потребностите на гражданите, свързани със:

1. развитие и обогатяване на културния живот, социалната и образователната дейност в град Ямбол;

2. запазване на обичаите и традициите на българския народ;

3. разширяване на знанията на гражданите и приобщаването им към ценностите и постиженията на науката, изкуството и културата;

4. възпитаване и утвърждаване на националното самосъзнание;

**5. осигуряване на достъп до информация;**

6. насърчаване и усъвършенстване на творческите им възможности и таланти;

7. подпомагане на социалната интеграция и личностната реализация.

**Чл. 7.** За постигане на целите по чл.6. читалището извършва следните основни дейности:

1. уреждане и поддържане на библиотеки, читални, фото-, фоно-, филмо- и видеотеки, както и **създаване и поддържане на електронни информационни мрежи;**

2. развиване и подпомагане на любителското художествено творчество;

3. организиране на школи, кръжоци, курсове, клубове, кино- и видео показ, празненства, концерти, чествания и младежки дейности;

4. събиране, съхраняване и разпространяване на знания за родния край;

5. създаване и съхраняване на музейни колекции съгласно Закона за културното наследство;

**6. предоставяне на компютърни и интернет услуги;**

**7. изучава и разпространява културите на етносите в региона.**

**Чл. 8.** Народно читалище „ЗОРА -1945 може да развива и допълнителна стопанска дейност, свързана с предмета на основните дейности, в съответствие с действащото законодателство, като използва приходите от нея за постигане на определените в Устава цели. Читалището не разпределя печалба.

**Предмета на тази стопанска дейност включва:**

**1. организиране на обучителни курсове;**

**2. извършване на копирни услуги;**

**3. организиране на платени концертни прояви.**

**Чл. 9. Народно читалище „ЗОРА -1945 няма право да предоставя собствено или ползвано от него имущество възмездно или безвъзмездно:**

**1. за хазартни игри и нощни заведения;**

**2. за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;**

**3. за постоянно ползване от политически партии и организации;**

**4. на председателя, секретаря, членовете на настоятелството и проверителната комисия и на членовете на техните семейства.**

**Чл. 10**. Народно читалище „ЗОРА -1945 може да се сдружава за постигане на своите цели, за провеждане на съвместни дейности и инициативи при условията и по реда на този закон.

**Глава трета**

**ЧЛЕНСТВО И ПРАВООТНОШЕНИЯ**

**Чл.11**. (1) Членовете на читалището са индивидуални, колективни и почетни. За тях се води годишен регистър. **Те са не по-малко от 150.**

(2) Индивидуалните членове са български граждани. Те биват действителни и спомагателни:

1. действителните членове са лица, навършили 18 години, които участват в дейността на читалището, редовно плащат членски внос и имат право да избират и да бъдат избирани;

2. спомагателните членове са лица до 18 години, които нямат право да избират и да бъдат избирани; те имат право на съвещателен глас.

(3) Колективните членове съдействат за осъществяване целите на читалищата, подпомагат дейностите, поддържането и обогатяването на материалната база и имат право на един глас в общото събрание.

Колективни членове могат да бъдат:

1. професионални организации;

2. стопански организации;

3. търговски дружества;

4. кооперации и сдружения;

5. културно-просветни и любителски клубове и творчески колективи.

(4) Почетни членове могат да бъдат български и чужди граждани с изключителни заслуги за читалището.

**Глава четвърта**

**УСТРОЙСТВО, УПРАВЛЕНИЕ И ПРЕДСТАВИТЕЛСТВО**

**Чл.12.** Органи на читалището са общото събрание, настоятелството и проверителната комисия.

**Чл.13. (**1) Върховен орган на читалището е общото събрание.

(2) Общото събрание на читалището се състои от всички членове на читалището, имащи право на глас.

**Чл.14**. (1) Общото събрание:

1. изменя и допълва устава;

2. избира и освобождава членовете на настоятелството, проверителната комисия и председателя;

3. приема вътрешните актове, необходими за организацията на дейността на читалището;

4. изключва членове на читалището;

5. определя основни насоки на дейността на читалището;

6. взема решение за членуване или прекратяване на членството в читалищни сдружения;

7. приема бюджета на читалището;

8. приема годишния отчет до 30 март на следващата година;

9. определя размера на членския внос;

10. отменя решения на органите на читалището;

11. взема решения за откриване на клонове на читалището след съгласуване с общината;

12. взема решение за прекратяване на читалището;

13. взема решение за отнасяне до съда на незаконосъобразни действия на ръководството или отделни читалищни членове;

14. взема решение за избора на почетни членове.

**Чл. 15**. (1) Редовното общо събрание на читалището се свиква от настоятелството най-малко веднъж годишно.

 Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

(2) Поканата за събранието трябва да съдържа дневния ред, датата, часа и мястото на провеждането и кой го свиква. **Тя трябва да бъде получена срещу** **подпис** или връчена не по-късно от 7 дни преди датата на провеждането му. В същия срок на вратата на читалището и на други общодостъпни места в общината, където е дейността на читалището, трябва да бъде залепена поканата за събранието.

(3) Общото събрание е законно, ако присъстват най-малко половината от имащите право на глас членове на читалището. **При липса на кворум** **събранието се отлага с един час**. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

(4) Решенията по чл.14, ал.1, т.1, 4, 10, 11 и 12 се вземат с мнозинство най-малко от две трети от всички членове. Останалите решения се вземат с мнозинство повече от половината от присъстващите членове.

(5) **Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.**

**(6) Искът се предявява в едномесечен срок от узнаването на решението, но не по-късно от една година от датата на вземане на решението.**

**(7) Прокурорът може да иска от окръжния съд по седалището на читалището да отмени решение на общото събрание, което противоречи на закона или устава, в едномесечен срок от узнаване на решението, но не по-късно от една година от датата на вземане на решението.**

**Чл. 16** (1) Изпълнителен орган на читалището е настоятелството, което се състои от девет члена, избрани за срок от 3 години. Същите да нямат роднински връзки по права и съребрена линия до четвърта степен.

(2) Настоятелството:

1. свиква общото събрание;

2. осигурява изпълнението на решенията на общото събрание;

3. подготвя и внася в общото събрание проект за бюджет на читалището и утвърждава щата му;

4. подготвя и внася в общото събрание отчет за дейността на читалището;

**5. назначава секретаря на читалището и утвърждава длъжностната му характеристика.**

**Чл. 17.** (1) Председателят на читалището е член на настоятелството и се избира от общото събрание за срок от 3 години.

(2) Председателят:

1. организира дейността на читалището съобразно закона, устава и решенията на общото събрание;

2. представлява читалището;

3. свиква и ръководи заседанията на настоятелството и председатерства общото събрание;

4. отчита дейността си пред настоятелството;

5. сключва и прекратява трудовите договори със служителите съобразно бюджета на читалището и въз основа решение на настоятелството.

(3) Председателят може да получава хонорар, определен с решение на настоятелството, подлежащ на актуализация в рамките на мандата.

(4) Председателят може да бъде освободен преди изтичане на мандата в следните случаи:

1. по собствено желание;

2. по доказани закононарушения или поради влязла в сила присъда;

3. по писмено искане на 2/3 от всички действителни членове на читалището за съответната календарна година, придружено с подписите им. Решението за валидността на искането им взема Проверителната комисия;

4. при непреодолими препятствия за изпълнение на задълженията му по този устав.

**Чл. 17 а**. (1) Секретарят на читалището:

1. организира изпълнението на решенията на настоятелството, включително решенията за изпълнението на бюджета;

2. организира текущата основна и допълнителна дейност;

3. отговаря за работата на щатния и хонорувания персонал;

**4. представлява читалището заедно и поотделно с председателя.**

(2) Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както да бъде съпруг/ съпруга на председателя на читалището.

**Чл. 18.** (1) Проверителната комисия се състои от трима членове, избрани за срок от 3 години.

(2) Членове на проверителната комисия не могат да бъдат лица, които са в трудово-правни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

(3) Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

(4) При констатирани нарушения проверителната комисия уведомява общото събрание на читалището, а при данни за извършено престъпление – и органите на прокуратурата.

**Чл. 19. Не могат да бъдат избирани за членове на настоятелството и на проверителната комисия, за секретари лица, които са осъждани на лишаване от свобода за умишлени престъпления ат общ характер.**

**Чл. 19а. Членовете на настоятелството, включително и председателят и секретарят, подават декларация за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на съответното читалище.**

**Глава пета**

**ИМУЩЕСТВО И ФИНАНСИРАНЕ**

**Чл. 20**. Имуществото на читалището се състои от право на собственост и от други вещни права, вземания, ценни книжа, други права и задължения.

**Чл.21**. читалището набира средства от следните източници:

1. членски внос;

**2. културно-просветна и информационна дейност;**

3. субсидия от държавния и общинските бюджети;

4. наеми от движимо и недвижимо имущество;

5. дарения и завещания;

6. други приходи;

**7. такси за участие в курсове, школи, кръжоци и други форми на обучение, организирани от читалище „ЗОРА -1945 или съвместно с други лица и организации;**

**8. от извършена стопанска дейност, подпомагаща изпълнението на основните цели и дейности без разпределение на печалба;**

**9. от реализирани проекти.**

**Чл. 22.** (1) Читалището не може да отчуждава недвижими вещи и да учредява ипотека върху тях.

(2) Движими вещи могат да бъдат отчуждавани, залагани, бракувани или заменени с по-доброкачествени само по решение на настоятелството.

**Чл. 23.** Недвижимото и движимото имущество, собственост на читалището, както и приходите от него не подлежат на принудително изпълнение освен вземания, произтичащи от трудови правоотношения.

**Чл. 24. (1) Читалищното настоятелство изготвя годишния отчет за приходите и разходите, който се приема от общото събрание.**

**(2) Отчетът за изразходваните от бюджета средства се представя в общината, на чиято територия се намира читалището.**

**Чл. 24а. (1) Председателят на читалището, ежегодно, в срок до 10 ноември представя на кмета на общината предложения за своята дейност през следващата година.**

**(2) Годишната програма за развитие на читалищната дейност в община Ямбол се изпълнява от читалището въз основа на финансово обезпечен договор, сключен с кмета на общината.**

(**3) Председателят на читалището представя ежегодно, до 31 март пред кмета на общината и общинския съвет, доклад за осъществените читалищни дейности в изпълнение на програмата за развитие на читалищната дейност и за изразходваните от бюджета средства през предходната година**.

**Глава шеста**

**ПРЕКРАТЯВАНЕ**

**Чл.27.** Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;

2. имуществото му не се използва според целите и предмета на дейността на читалището;

3. **е налице трайна невъзможност читалището да действа или не развива дейност за период от две години. В тези случаи министърът на културата изпраща сигнал до прокурора за констатирана липса на дейност на читалище**.

**Чл. 28. За неуредените в този устав случаи се прилага Законът за юридическите лица с нестопанска цел.**

**Глава седма**

**АДМИНИСТРАТИВНОНАКАЗАТЕЛНИ РАЗПОРЕДБИ (нова)**

**Чл. 29. Председателят и/или секретарят на читалището, който предостави имущество в нарушение на чл9, се наказва с глоба в размер от 500 до 1000 лв. и с лишаване от право да заема изборна длъжност в читалището за срок от 5 години.**

**Чл. 30. Председателят на читалището, ако не заяви вписване в регистъра на читалищата в седем дневен срок, се наказва с глоба от 150 до 300 лв.**

**Чл.31. Председателят на читалището, който не представи доклад за изпълнение на читалищните дейности и за изразходваните от бюджета средства в срока по чл.24а,ал.4, се наказва с глоба от 150 до 300 лв.**

**Глава осма**

**ПРЕХОДНИ И ЗАКЛЮЧИТЕЛНИ РАЗПОРЕДБИ**

1. Този Устав, с направените в него промени, е приет на редовно общо събрание на народно читалище „Зора-1945”, проведено на 30 март 2010 г. и отменя Устава на читалището, приет на Общото събрание, проведено на 11 юни 1997 г.

2. Същият е подписан от присъстващите действителни членове на читалището, съгласно приложения списък, представляващ неразделна част от Устава.

3. този Устав влиза в сила от вписването му в ЯОС и отменя всички вътрешни правила, които му противоречат.

4. Празник на Народно читалище „Зора-1945” е 24 май.

**СПИСЪЧЕН СЪСТАВ НА НАСТОЯТЕЛСТВОТО И ПРОВЕРИТЕЛНАТА КОМИСИЯ НА НЧ „ЗОРА-1945” ЗА 2018 г.**

**Настоятелство:**

1. Невена Атанасова Димитрова-Иванова – преседател
2. Ангел Георгиев Тепсизов
3. Стойка Стоева Цингова
4. Михаил Иванов Михайлов
5. Нина Николаева Божилова
6. Петър Георгиев Димитров
7. Татяна Димитрова Йовчева
8. Христина Петрова Женкова
9. Евдокия Паскалева Янкова-Димитрова

**Проверителна комисия:**

1. Милко Димитров Димитров - председател
2. Елена Стоянова Стоянова
3. Николина Димитрова Георгиева